U BiH blokirano 95.527 računa poslovnih subjekata

Centralna banka Bosne i Hercegovine (CBBiH) objavila je ažurirani popis blokiranih računa poslovnih subjekata u BiH.

U novom izvještaju o blokiranim računima u Jedinstvenom registru računa CBBiH navedeno je da je početkom septembra 2020. godine u BiH bilo blokirano 95.527 računa poslovnih subjekata te da 52.011 firmi ima blokiran bar jedan račun.

Za mjesec dana broj blokiranih računa poslovnih subjekata smanjen je za 14, dok je broj firmi koje su imale blokiran bar jedan račun smanjen za 15.

U novom izvještaju, koji sadrži 3.823 stranice, pobrojani su poslovni subjekti iz svih sfera društvenog života, od privrednih preduzeća, prodavnica, frizerskih salona, benzinskih pumpi, apoteka, ordinacija, kafića i restorana, do raznih agencija, zadruga, firmi. Na ovom popisu se nalaze i rudnici, mjesne zajednice, općine, sportski savezi.

U prvom izvještaju Centralne banke BiH, objavljenim početkom novembra 2012. godine, broj blokiranih računa poslovnih subjekata u BiH iznosio je 58.038, dok su 35.694 firme imale bar jedan blokiran bankarski račun.